พระราชปฏิภาณโกศล ปรับทัพ มมร.
ย้ำภารกิจจัดการศึกษาสัมพันธ์หลักคำสอน รักษาอัตลักษณ์-รากเหง้า,พระราชปฏิภาณโกศล (สมคิด จินฺตามโย) ผู้ช่วยเจ้าอาวาสวัดราชบพิธฯ ในฐานะอธิการบดีมหาวิทยาลัยมหามกุฏราชวิทยาลัย (มมร.) กล่าวในงานถวายสักการะอธิการบดี มมร. ที่ มมร. ศาลายา จ.นครปฐม ว่า โอกาสที่ได้รับแต่งตั้งให้ดำรงตำแหน่งอธิการบดี มมร. ลำดับที่ 6 เกิดความรู้สึกยินดีเป็นที่สุด เพราะมีโอกาสเข้ามาสนองงาน มมร. ที่นับว่าเป็นองค์การที่สำคัญต่อการจัดการศึกษาสมัยใหม่ของคณะสงฆ์ไทย ฝ่ายธรรมยุต การขับเคลื่อน มมร.จะให้เป็นไปอย่างมีประสิทธิภาพประสิทธิผล คือ เป็นองค์การแห่งคุณภาพคู่คุณธรรมได้นั้น ต้องอาศัยความร่วมใจ ร่วมมือ ร่วมแรง จากบุคลากร ทุกรูป ทุกคน และหากมีข้อเสนอแนะดีๆ เพื่อทำให้ก้าวหน้าในวงการศึกษา ให้รีบบอกกล่าวกัน การบริหารจัดการ มมร.มีทั้งภารกิจหลัก และภารกิจทั่วไป โดยภารกิจหลัก มมร.ต้องดำเนินงานการศึกษาให้มีคุณภาพทั้งปริญญาตรี โท และเอก ส่วนภารกิจทั่วไป มมร.ต้องจัดการศึกษาให้สอดคล้อง และไปด้วยกันได้กับงานต่างๆของคณะสงฆ์ ตลอดถึงสาขาวิชาที่เปิดสอน ก็ต้องมีความเกี่ยวข้อง สัมพันธ์กับหลักคำสอนของพระพุทธเจ้าด้วย สืบเนื่อง,จากว่า อัตลักษณ์องค์การแห่งนี้มีรากเหง้ามาจากการที่ต้องการพัฒนาพระภิกษุสามเณรในพระพุทธศาสนา พร้อมทั้งเป็นองค์การแห่งการศึกษาวิทยาการสมัยใหม่ และเผยแผ่พระพุทธศาสนาไปในตัวด้วย จึงขอฝากแนวทางนี้ให้เข้าใจร่วมกัน,ผู้สื่อข่าวรายงานว่า พระราชปฏิภาณโกศล ได้แต่งตั้งรองอธิการบดีชุดใหม่ประกอบด้วย พระมหาฉัตรชัย สุฉตฺตชโย รองอธิการบดีฝ่ายบริหาร พระมหามฆวินทร์ ปุริสุตฺตโม รองอธิการบดีฝ่ายวิชาการ พระศากยวงศ์วิสุทธิ์ รองอธิการบดีฝ่ายกิจการต่างประเทศ พระครูปลัดณัฐพงศ์ ยโส รองอธิการบดีฝ่ายกิจการนักศึกษา พระมงคลธรรมวิธาน รองอธิการบดีฝ่ายกิจการคณะสงฆ์ พระกิตติสารสุธี รองอธิการบดีวิทยาเขตมหาวชิราลงกรณราชวิทยาลัย พระปริยัติธรรมเมธี รองอธิการบดีวิทยาเขตสิรินธรราชวิทยาลัย พระครูสุธีจริยวัฒน์ รองอธิการบดีวิทยาเขตอีสาน พระครูสุนทรมหาเจติยา-นุรักษ์ รองอธิการบดีวิทยาเขตล้านนา พระครูสิริธรรมาภิรัต รองอธิการบดีวิทยาเขตศรีธรรมาโศกราช พระครูวิจิตรปัญญาภรณ์ รองอธิการบดีวิทยาเขตร้อยเอ็ด และพระมหาวิเชียร ธมฺมวชิโร รองอธิการบดีวิทยาเขตศรีล้านช้าง.
พระราชปฏิภาณโกศล (สมคิด จินฺตามโย) ผู้ช่วยเจ้าอาวาสวัดราชบพิธฯ ในฐานะอธิการบดีมหาวิทยาลัยมหามกุฏราชวิทยาลัย (มมร.) กล่าวในงานถวายสักการะอธิการบดี มมร. ที่ มมร. ศาลายา จ.นครปฐม
พระราชปฏิภาณโกศล,มมร.,ศาลายา,พระมหาฉัตรชัย สุฉตฺตชโย,รักษาอัตลักษณ์,รากเหง้า,พระภิกษุสามเณร,การศึกษา